شەفەق نیوز/ رێکخراو رووشنایی دڵ ئەرا نابینایل، ئمڕوو پەنجشەممە،
راگەیان پێشکەشکردن یەکیگ لە کۆمپانیایل ئەرا دەسمیەتی پویلی و هاوکاری خواردەمەنی
ئەرا ٥٠ خیزان لەی چینە لە پارێزگای سلێمانی وەبۆنی مانگ رەمەزان.
مەحمود محمد وەڕیەوبەر رێکخراوەگە لە کۆنگرەیگ رۆژنامەوانی
ئاژانس شەفەق نیوز ئامادەی بوی باس لە سوپاس خوەی ئارا کۆمپانیای شێرکۆ کرد کەئەو دەسمیەتی
دارایی وەخوەراکیە لەی مانگە ئەرا ٥٠ خیزان لە نابینایل کردگە.
محمد داوا لە حکومەت وگشت خەیرخوازەیل لە دەوڵەمەنەیل و بازرگانەیل
و خاوەن کۆمپانیایل کرد هاوکاری ڕێکخراوەگەی بکەن، وتیش؛ مووچەی ئەوانەگ لە رێکخراوەگە
کار کەن زیاتر لە ١٥٠ هەزار دینار مانگانە نییە، وئەوە بەش ژیان و گوزەرانی نیەکەێد.
لەلای خوەییش شیلان خدر خانمە وەرپرس ژنەیل لە رێکخراوەگە
ئەرا ئاژانس شەفەق نیوز وت: رێکخستن خول هووکارەی کارە دەسیەکان ئەرا بڕیگ لە ژنەیل
هانیگە ئەرایان ، و هیلێد پشت وەخوەیان بووەسن لە دروسکردن کارەیلیگ دەسی ک لە فرووشتنیان
سوود گرن.
